CURS 13

FIZIOLOGIA APARATULUI DIGESTIV

FUNCŢIA DE DIGESTIE ŞI ABSORBŢIE
1. Particularităţi ale mucoasei intestinale 

2. Digestia şi absorbţia glucidelor

3. Digestia şi absorbţia lipidelor

4. Digestia şi absorbţia proteinelor

5. Absorbţia apei şi vitaminelor
1. Formaţiuni intestinale adaptate pentru absorbţie:

· Valvulele conivente: reprezintă pliuri de formă semilunară, ocupând 1/2 sau 2/3 din lumenul intestinal. Ele apar în duodenul descendent, au densitate maximă în jejun, diminuează spre ileonul terminal. Se găsesc în număr de aproximativ 800 şi triplează suprafaţa mucoasei intestinale.

· Vilozităţile intestinale: de-a lungul intestinului subţire, membrana mucoasei este acoperită vilozităţile intestinale - formaţiuni în deget de mănuşă, cu lungimea de 0,5 - 1mm, acoperite de un singur strat de epiteliu şi conţinând o reţea de capilare şi vase limfatice. Vilozităţile deţin funcţiile de bază ale intestinului: digestia şi absorbţia. Prezenţa lor măreşte suprafaţa intestinală de 30 de ori.

· Microvilozităţile enterocitare: se găsesc în zona apicală a enterocitului sub forma unor prelungiri ale citoplasmei şi membranei, constituind marginea în "perie" sau platoul striat. Se găsesc în număr de 650 - 3000 pe celulă, având o lungime de 1(m şi contribuie la mărirea suprafeţei intestinale de 70 - 600 ori. Între microvilozităţi şi deasupra lor se află glicocalix - filamente de glicoproteine generate de enterocit, implicate în digestia unor constituenţi alimentari.

Celulele epiteliului mucoasei, în special de la nivelul vilozităţilor, conţin enzime digestive:
- peptidaze care digeră peptidele până la aminoacizi;

- dizaharidaze: maltaza, izomaltaza, lactaza, zaharaza hidrolizează dizaharidele în monozaharide;

- lipaza intestinală hidrolizează grăsimile neutre în acizi graşi şi glicerol. Majoritatea acestor enzime se află la nivelul marginii în perie a celulei epiteliale intestinale.

2. Digestia şi absorbţia glucidelor
GLUCIDELE DIN ALIMENTAŢIE

· Într-o alimentaţie obişnuită, glucidele reprezintă principala sursă de calorii. Sursa majoră de glucide este amidonul vegetal, amilopectina, care are o moleculă ramificată de monomeri de glucoză şi o greutate moleculară mai mare de 106.

· Zaharoza şi lactoza sunt principalele dizaharide alimentare, iar glucoza şi fructoza principalele monozaharide.

· Celuloza nu poate fi hidrolizată în tractul digestiv al omului. Prezenţa ei este necesară deoarece stimulează peristaltismul intestinal. Deoarece singura formă absorbită este cea de monozaharid, este necesar ca în procesul de digestie polizaharidele şi dizaharidele să fie hidrolizate la monozaharide.

 DIGESTIA GLUCIDELOR.

Amidonul este un polimer al glucozei alcătuit din două componente:

· amiloza, în care resturile glicozil se leagă prin legături (-1,4 glicozidice terminale;

· amilopectina, în care resturile de glicozil se leagă nu numai prin legături (-1,4 glicozidice, ci şi prin legături (-1,6, conferind moleculei de amidon o structură foarte ramificată.

I. Digestia amidonului începe în gură sub acţiunea amilazei salivare (ptialina), care catalizează hidroliza legăturilor 1,4 glicozidice. 
Acţiunea amilazei salivare continuă în stomac până ce pH-ul scade la 4 prin amestecul bolului alimentar cu sucul gastric acid.

II. În duoden digestia glucidelor este reluată prin acţiunea amilazei pancreatice. Ambele tipuri de amilază îşi încep acţiunea de la periferia moleculei spre centru, desfăcând exclusiv legături 1,4 glicozidice. Cum legăturile 1,6 şi cele 1,4 din vecinătatea ramificaţiilor nu pot fi desfăcute de către amilază, produşii de digestie ai amidonului vor fi maltoza şi fragmente oligozaharidice de dimensiuni variabile – dextrine. Dextrinele sunt hidrolizate ulterior, sub acţiunea unei hidrolaze, amilo-1,6-glucozidaza, la maltoză.

Amilaza pancreatică este foarte activă. Aproximativ la 10 minute după ce ajunge în duoden, amidonul e transformat în maltoză, maltrioză şi (-dextrine ce conţin de la 5 la 9 monomeri de glucoză.

III. În continuare digestia oligozaharidelor este realizată de oligozaharidaze care se găsesc la nivelul microvililor enterocitelor.. 

Oligozaharidazele (dizaharidaze):

· Lactaza scindează lactoza în glucoză şi galactoză;
· Zaharaza (sucraza) scindează zaharoza (sucroza) în glucoză şi fructoză;
· Maltaza ((-dextrinaza) clivează legăturile 1,6 ale (-dextrinelor;
· Glucoamilaza scindează malto-oligozaharidele în glucoză.
Activitatea acestor patru oligozaharidaze este mai intensă în duoden şi jejunul superior şi scade gradat în restul intestinluli subţire.

 ABSORBŢIA GLUCIDELOR

Absorbţia monozaharidelor, respectiv a glucozei, galactozei şi fructozei precum şi a unor pentoze implică două mecanisme: transportul activ contragradient şi transportul facilitat. 
Duodenul şi jejunul superior au cea mai mare capacite de absorbţie. Aceasta scade progresiv în jejunul inferior şi ileon.

· Glucoza şi galactoza sunt transportate activ prin celula epitelială cu microvili de o proteină transportoare numită SGLT1.

SGLT1 foloseşte energia gradientului de Na+ la transportul activ al glucozei şi galactozei. SGLT1 transportă 2 Na+ şi o moleculă de glucoză sau galactoză ce sunt competitoare la traversarea marginii în perie. Diferenţa de potenţial a ionilor de Na este reglată de pompa de Na+/K+/ATP-dependentă prezentă în membrana bazolaterală a celulelor epiteliului intestinal.

Glucoza şi galactoza părăsesc enterocitele la nivelul membranei bazolaterale prin transport facilitat. Proteina transportoare responsabilă pentru efluxul glucozei şi galactozei este GLUT2. aceasta este prezentă de asemenea în ficat, rinichi şi celulele pancreatice.

· Transportul fructozei este facilitat de o proteină transportoare numită GLUT5, care este specifică pentru fructoză şi nu este inhibat de glucoză, galactoză sau alte zaharuri. Fructoza traversează membrana bazolaterală a celulelor epiteliale intestinale cu ajutorul aceluiaşi transportor GLUT2 folosit de glucoză şi galactoză.

Aceste proteine trasportoare se găsesc în celulele epiteliale intestinale mature aproape de vârful cililor, dar nu sunt prezente în celulele intestinale imature, în criptele Lieberkuhn.

După traversarea barierei intestinale, monozaharidele sunt preluate de sângele venei porte şi transportate în ficat, unde sunt depozitate sub formă de polizaharide (glicogen). Această cantitate echivalentă cu aproximativ 150 g glucoză constituie o masă metabolică relativ constantă a ficatului. Atât depozitarea cât şi eliberarea sunt dependente de hormoni (insulină, glucagon, adrenalină), spre deosebire de absorbţie, digestie sau reabsorbţia renală, care se realizează independent de acţiunea hormonilor.

Monozaharidele şi dizaharidele din alimente sunt complet absorbite în intestin. În schimb, aproximativ 10% din amidonul ingerat ajunge în colon, unde devine o sursă de carbonaţi pentru bacterii.

Malabsorbţia glucidelor are drept cauză deficienţa unei oligozaharide de la nivelul microvilozităţilor enterocitare. Sindromul de malabsorbţie al lactozei este cea mai comună tulburare de acest tip şi se datorează absenţei lactazei la nivelul duodenului şi jejunului.

3. Digestia si absorbtia proteinelor
I. Digestia proteinelor începe în stomac sub acţiunea pepsinei. pepsina este secretată într-o formă inactivă, de proenzimă, este activată de acidul clorhidric şi are o acţiune optimă la un pH cuprins între 1,6 şi 3,2. Proteinele sunt iniţial degradate de acidul clorhidric la acid –proteine, după care sunt supuse acţiunii pepsinei, care clivează o parte din legăturile peptidice, ducând la formarea de polipeptide de diverse mărimi. Acţiunea enzimei este stopată în duoden şi jejun datorită alcalinităţii sucului pancreatic şi duodenal.

II. Pentru a-şi putea exercita acţiunea, enzimele pancreatice secretate sub formă inactivă trebuie activate în duoden. Activarea lor este indusă de enterokinaza intestinală (enteropeptidaza). În plus, tripsina pancreatică odată activată poate activa toate celelalte enzime proteolitice pancreatice, şi are şi o acţiune autocatalitică de activare a tripsinogenului. Deficitul congenital de enterokinază duce la imposibilitatea digestiei proteice şi la instalarea malnutriţiei proteice. Enzimele proteolitice pancreatice acţionează la un pH alcalin şi determină hidroliza proteinelor la polipeptide şi aminoacizi(AA).

· Tripsina şi chimotripsina sunt endopeptidaze care determină hidroliza proteinelor la polipeptidaze

· Elastaza este o endopeptidază ca determină hidroliza elastinei

· Carbopeptidaza este o exopeptidază care determină hidroliza AA dela capetele carboxi şi amino ale polipeptidelor, iniţiind eliberarea primilor aminoacizi, ca forme finale ale digestiei proteinelor
· Digestia proteinelor este finalizată de peptidazele sucului intestinal, prezente la nivelul  marginii în perie (microvililor) a enetrocitelor. Sub acţiunea lor, peptidele sunt hidrolizate la aminoacizi, forma finală şi absorbabilă a digestiei proteinelor.

O parte dintre di- şi tripeptidaze pot fi transportate activ în enterocite, unde sunt supuse acţiunii hidrolitice a peptidazelor intracelulare.

Se poate considera că formarea produşilor finali de digestie a proteinelor are loc la trei niveluri:

 În lumenul intestinal, sub acţiunea carboxipeptidazei pancreatice;

 La nivelul microvililor, sub acţiunea peptidazelor din sucul intestinal;

 În enterocite, sub acţiunea peptidazelor intracelulare.

O cantitate mică de proteine nedigerate ajung în colon, unde sunt supuse digestiei enzimatice a florei microbiene. Proteinele din materiile fecale nu sunt de origine aliimentară, ci rezultă din resturile bacteriene şi celulare.
Absorbţia aminoacizilor

Absorbţia aminoacizilor din lumenul intestinal în enterocit se realizează prin cel puţin 7 sisteme de transport diferite.

Absorbţia di- şi tripeptidelor

Transportul acestora din lumen în enterocit se face printr-un sistem H+ dependent, spe deosebire de mecanismele de transport ale AA, care sunt Na+ dependente. În enterocit, prin hidroliză enzimatică, rezultă aminoacizi, care sunt transportaţi în sângele portal alături de AA absorbiţi din lumenul intestinal.

Absorbţia proteinelor

Mici cantităţi de proteine nedigerate pot dfi absorbite în enterocit printr-un proces de endocitoză şi trecute apoi în sânge prin exocitoză. Astfel se explica absorbtia anticorpilor din laptele matern. Dezavantajul acestui mecanism constă în posibilitatea apariţiei alergiei alimentare, deoarece trecerea în circulaţia sanguină a proteinelor străine duce la formarea de anticorpi specifici faţă de acestea.

4. Digestia şi absorbţia lipidelor
DIGESTIA LIPIDELOR

· Digestia trigliceridelor este realizată de lipaze. 
Cea mai mare parte a digestiei trigliceridelor are loc în duoden, sub acţiunea lipazei pancreatice. Lipidele emulsifiate în prealabil de către sărurile biliare sunt hidrolizate de către lipază la acizi graşi liberi şi monogliceride. Activitatea lipazei pancreatice se desfăşoară la un pH alcalin (asigurat de HCO3). 

În afara lipazelor pancreatice, există o lipază gastrică, mai puţin importantă (la sugar), si lipaza intestinala. 

· Colesterolul alimentar este în cea mai mare parte esterificat. El este hidrolizat de sterol-ester hidrolaza pancreatică la colesterol liber.

· Fosfolipidele alimentare sunt digerate de fosfolipaza A2 pancreatică la acizi graşi şi lizo-fosfolipide.

În lumenul intestinal, produşii de digestie ai lipidelor formează împreună cu sărurile biliare micele. Micelele sunt agregate cilindrice cu un conţinut lipidic diferit:

· În zona centrală hidrofobă conţin în general acizi graşi, monogliceride şi colesterol.
· In zona periferica contin sărurile biliare.

Rolul miceliilor este de a solubiliza lipidele şi de a asigura transportul lor în enterocite.

 ABSORBŢIA LIPIDELOR

La nivelul microvililor enterocitelor, lipidele se desfac din structura micelelor şi trec în enterocit cu ajutorul unor carrier-i specifici. Sărurile biliare se desfac din structura micelelor şi rămân în lumenul intestinal pentru a forma noi micele. În prezenţa lor se absorb 97% din lipide, pe când în absenţa lor, se atinge un procent de numai 50 – 60%.

În enterocit:

· acizii graşi şi monogliceridele refac rapid trigliceridele, menţinând un gradient de concentraţie între lumenul intestinal şi celulă favorabil absorbţiei. O parte din trigliceride sunt formate din glicerofosfatul rezultat din catabolismul glucozei.
· colesterolul liber absorbit în enterocit este convertit la colesterol esterificat. Colesterolul se absoarbe lent în limfă.
Trigliceridele şi cea mai mare parte a colesterolului esterificat formează împreună cu fosfolipidele şi nişte proteine hidrosolubile specifice (apo-proteine) complexe denumite chilomicroni. Chilomicronii sunt eliberaţi pe la polul bazal enterocitelor  prin exocitoză şi trec în limfă. Datorită marii cantităţi de de chilomicroni din limfaticele intestinale, acestea se mai numesc şi vase chilifere, iar limfa  - chil. Din limfă, chilomicronii trec în sânge, uinde persistă aproximativ 6 ore.

Acizii graşi cu lanţ scurt ca cei din lipidele din unt, sunt direct absorbiţi la capilarele sanguine din vilozităţi, de unde trec în sângele portal, spre deosebire de acizii graşi cu lanţ lung, care sunt convertiţi în trigliceride în enterocit.

În lipsa enzimelor pancreatice, ca şi în cazul lipsei sărurilor biliare, digestia şi absorbţia lipidelor este alterată şi deficitară; lipidele se elimină în scaun, determinând aspectul steatoreic al acestuia. Apariţia steatoreei se mai poate datora inhibiţiai lipazei pancreatice în prezenţa unui exces de secreţie gastrică acidă, care reduce semnificativ pH-ul intestinal (ca în cazul tumorilor secretante de gastrină).

5. Absorbţia apei, mineralelor şi vitaminelor
ABSORBŢIA APEI


Turnoverul zilnic al apei în tractul gastrointestinal este reprezentat de aportul lichidian de aproximativ 9l/zi (2l din lichidele ingerate şi 7l din secreţiile digestive) şi eliminarea a mai putin de 200ml/zi prin fecale. Deci, apa este absorbită în procent de 98%. Apa este transportată conform legilor osmozei, pentru a realiza izoosmolaritatea chimului cu plasma. Se realizează prin porii paracelulari de la nivelul joncţiunilor intercelulare.

	ABSORBŢIA SODIULUI

Sodiul trece din lumen în enterocit pe baza gradientului electrochimic, iar apoi este pompat activ în spaţiile în sânge prin zona bazo-laterală a enterocitului.

Sodiul este absorbit şi în alte procese de transport activ, asociat cu glucide, AA, ioni de hidrogen. Aldosteronul stimulează absorbţia intestinală a sodiului, mai ales la nivelul colonului.

ABSORBŢIA CLORULUI

Clorul este absorbit pasiv, secundar absorbţiei sodiului.

	ABSORBŢIA CALCIULUI
Calciul este absorbit activ prin intermediul unui carrier de la nivelul polului apical CBP (proteina fixatoare de calciu). Sinteza acestei proteine se realizează în enterocit şi reglează rata absorbţiei intestinale în funcţie de controlul exercitat de vitamina D şi de parathormon.


	[image: image6.jpg]Absorbtia calciului

piele VitlDa
Ficat 25 ,lOH-D3
_—

rinichi  1,25(0H),D,

PTH

[Ca*]







ABSORBŢIA FIERULUI
(vezi curs sânge – eritrocit)

ABSORBŢIA VITAMINELOR

Vitaminele liposolubile (A, D, E, K) se absorb similar lipidelor

Vitaminele hidrosolubile se absorb prin transport pasiv, cu excepţia:

· Vitamina B1: transport activ Na+ dependent

· Vitamina C: transport pasiv + transport activ Na+ dependent

· Vitamina B12:
Complex cu factorul intrinsec –absorbţie mediată de receptor în 


ileonul terminal
PAGE  
7

